
ŠAKIŲ RAJONO SAVIVALDYBĖS ADMINISTRACIJOS
SUDARGO SENIŪNIJA

2018-ŲJŲ METŲ VEIKLOS PLANO ATASKAITA

	Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
             
      STRATEGINIAI TIKSLAI IR UŽDAVINIAI
Atsižvelgiant į Šakių rajono savivaldybės prioritetines kryptis, Sudargo seniūnija 2018 metais buvo iškėlusi šiuos tikslus:
· šiuolaikiškos susisiekimo sistemos plėtra;
· socialinių paslaugų prieinamumo ir pasirinkimo užtikrinimas;
· socialinių paslaugų aprėpties didinimas;
· inovatyvi, pažangi žemės ūkio veikla, tausojanti aplinką bei sveikatą;
· darnaus išteklių naudojimo skatinimas;
· švietimo kokybės gerinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Sudargo seniūnijos 2018 metų uždaviniai buvo:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· teikti bendrąsias paslaugas;
· socialinio darbo seniūnijoje tobulinimas, socialinio darbuotojo statuso visuomenėje gerinimas;
· teikti paslaugas, konsultuoti žemės ūkio subjektus ES  ir nacionalinės paramos investicijų bei kitais žemės ūkio veiklos klausimais;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas);
· vykdyti viešojo administravimo veiklos tobulinimo programas;
Šakių rajono savivaldybės 2018 – 2024 metų strateginiame plėtros plane buvo nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.
        
             2018 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS 

	Šakių rajono savivaldybės administracijos Sudargo seniūnija, vykdydama savo veiklą, prisidėjo prie Šakių rajono savivaldybės strateginio 2018-2020 metų veiklos plano šių programų įgyvendinimo: 
	1.   Mokymosi visą gyvenimą, sporto ir jaunimo reikalų programa (kodas 01);
	2.   Valdymo programa (kodas 07);
	3.   Ūkio plėtros programa (kodas 12);
	4.   Socialinės ir sveikatos apsaugos programa (kodas 13).
                    VEIKLOS APŽVALGA PAGAL SENIŪNIJOS METINĮ VEIKLOS PLANĄ

                 Seniūnijos funkcijos: seniūnas savivaldybės mero ar administracijos direktoriaus pavedimu rengė ir teikė tarybos sprendimų, mero potvarkių arba administracijos direktoriaus įsakymų projektus seniūnijos klausimais, sprendė socialinės globos klausimus, rūpinosi kultūros - istorijos paminklų priežiūra, rinko jos kompetencijai priskirtus statistikos duomenis, išdavė įvairias pažymas seniūnijos gyventojams, vykdė gyventojų deklaravimo funkcijas, organizavo seniūnijos gyventojų sueigas, organizavo kapinių priežiūrą, išdavė leidimus laidoti, atliko įstatymų nustatyta tvarka notarinius veiksmus. Seniūnija rūpinosi vietinės reikšmės kelių būkle, nustatyta tvarka teikė valstybės ir savivaldybės institucijoms statistines žinias ir ataskaitas, atliko kitas tarybos sprendimu, mero potvarkiu ar administracijos direktoriaus įsakymu deleguotas funkcijas.
	2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Sudargo seniūnijoje patvirtintos trys seniūnaitijos: Sudargo, Pervazninkų, Ročiškių.

DUOMENYS APIE SENIŪNIJĄ

	1.
	Seniūnijos plotas
	ha
	6814

	2.
	Bendras kelių ir gatvių ilgis
	km
	63

	3.
	Gatvių skaičius
	sk.
	23

	4.
	Valomų gatvių ir kelių plotas 
	km
	63

	5.
	Tvarkomų kapinių skaičius
	sk.
	12

	6.
	Rekreacinės teritorijos ir piliakalnių plotas
	ha
	17

	7.
	Seniūnijos prižiūrimų teritorijų plotas
	ha
	42

	8.
	Aptarnaujamų ūkių skaičius
	vnt.
	100

	9.
	Socialiai remtinų asmenų skaičius
	vnt.
	155

	11.
	Gatvės apšvietimo šviestuvų skaičius
	vnt.
	133


      

SUDARGO SENIŪNIJOS 2018 METŲ VEIKLOS PLANO ĮGYVENDINIMO  APŽVALGA

Įgyvendinant Sudargo seniūnijos 2018 metų veiklos planą buvo siekiama prisidėti prie Šakių rajono savivaldybės strateginiame 2018-2024 metų plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

	Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio priemonę „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“. Įgyvendinant šią priemonę buvo greideriuojami, žvyruojami seniūnijos keliai. Prižiūrėta 43 kilometrai seniūnijai priskirtų kelių ir gatvių. 2018 m. keliai seniūnijoje buvo greideriuojami 4 kartus. Užtaisyta 200 m2 asfalto duobių. Sniego valymas seniūnijos teritorijoje esančių kelių ir gyvenviečių gatvių buvo atliekamas pagal poreikį. Baigtas asfalto dangos įrengimas Miško g. Pervazninkų k. Pakeistos 2 pralaidos Rėžgalių k. ir Miško gatvėje. Įgyvendinat  uždavinio priemonę „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas turizmo poreikiams“. 2018 m. pagerintas apšvietimas seniūnijos teritorijoje, įsigyti 5 nauji  gatvių apšvietimo šviestuvai, atnaujintas gatvių apšvietimo prietaisų (laikrodžių) valdymas Burgaičių kaime. Seniūnijos teritorijoje buvo atliekami šaligatvių, gatvių priežiūros ir valymo darbai. Buvo prižiūrimi ir tvarkomi želdinių plotai. Kapinių ir kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra. 2018 metais atnaujinti rekreacinėje teritorijoje esantys statiniai: paruošti ir perdažyti piliakalniuose esantys laiptai, tilteliai, pavėsinės, sūpynės, suolai ir informacinių stendų stogeliai. 
	Šakių rajono savivaldybės strateginio 2018-2020 metų veiklos plano programos kodas 13 „Socialinės ir sveikatos apsaugos programa“ tikslų „Socialinių paslaugų prieinamumo ir pasirinkimo užtikrinimas“ seniūnijos uždavinio priemonę „Teikti bendrąsias paslaugas“ ir „Socialinių paslaugų aprėpties didinimas“ seniūnijos uždavinio priemonę „Socialinio darbo seniūnijoje tobulinimas, socialinio darbuotojo statuso visuomenėje gerinimas“. Įgyvendinant šias priemones buvo mokamas darbo užmokestis ir socialinis draudimas socialinio darbo organizatorei išlaikyti. Transporto išlaidos socialiai remtinų šeimų lankymui. 2018 m. buvo įvertintos 54 atskirų šeimų (asmenų) gyvenimo sąlygos, bei poreikiai ir teikta savivaldybės administracijai siūlymai dėl socialinės paramos toms šeimoms reikalingumo. Pagal poreikį buvo lankomi ir prižiūrimi vieniši seneliai (5 asmenys), teikiama parama nepasiturintiems asmenims (155). Viso per 2018 m. „PARAMOS“ programoje priimta 787 klientai, kuriems buvo priimti prašymai įvairioms išmokoms ir suteikta informavimo bei konsultavimo paslauga. Visuomenei naudingai veiklai atlikti buvo pasitelkti 34 seniūnijos gyventojai, kurie atliko įvairius aplinkos priežiūros darbus: valė sniegą, rinko šiukšles, grėbė lapus, kirto krūmus, šienavo pakeles. Seniūnijos paramos teikimo komisija tinkamai koordinavo lėšų skyrimą. 
	Darbas su rizikos šeimomis nebuvo vykdomas, nes funkcija perduota Šakių socialinių paslaugų centrui.
	Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Inovatyvi, pažangi žemės ūkio veikla, tausojanti aplinką bei sveikatą“ ir uždavinio priemonę „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“. Sudargo seniūnijoje nuo 2018 m. gegužės mėnesio neliko specialisto žemės ūkiui. Gyventojai žemės ūkio klausimais kreipiasi į specialistą, esantį Kidulių seniūnijoje. Ši paslauga pagal gyventojų poreikį turi būti teikiama Sudargo seniūnijoje.
	Šakių rajono savivaldybės strateginio 2018-2020 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio priemonę „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“. Įgyvendinant šią priemonę buvo skiriamos lėšos mokinio reikmėms įsigyti, pagal pateiktus prašymus. Lėšomis pasinaudojo 9 seniūnijos gyventojų vaikai, kurie mokosi kituose rajonuose. Seniūnijos mikroautobusas pavėžėja mokinius į Kidulių pagrindinės mokyklos Martyno Sederevičiaus pagrindinio ugdymo skyrių. Per metus, pagal patvirtintą maršrutą pravažiavo 25700 km. ir pavėžėjo 32 mokinius. 
	Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio priemonę „Vykdyti viešojo administravimo veiklos tobulinimo programas“. Įgyvendinant šią priemonę lėšos buvo panaudotos: ryšiams, transportui, kanceliarinėms prekėms, komunalinėms paslaugoms ir seniūnijos patalpų išlaikymui.
        	 Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ tikslo „Padidinti savivaldybės valdymo efektyvumą“ seniūnijos uždavinio priemonę „Administracinės naštos mažinimo priemonės“. Įgyvendinant šią priemonę buvo dirbama su gyvenamosios vietos deklaravimo sistema (GVDS), - priimti 139 gyventojai, kuriems išduotos pažymos apie gyvenamąją vietą, priimtos atvykimo ir išvykimo deklaracijos, išnagrinėti prašymai ir priimti sprendimai dėl gyvenamosios vietos deklaravimo keitimo, naikinimo ir taisymo, įtraukti asmenys į gyvenamosios vietos nedeklaravusių asmenų apskaitą. Seniūnijos dokumentai gaunami, rengiami ir siunčiami per DVS programa (KONTORA). Pirkimai vykdomi per VIPIS (viešųjų pirkimų sistemą). Per EAIS (Elektroninio archyvo informacine sistema) sudarytas ir patvirtintas dokumentacijos planas, vedamos 52 bylos ir 26 registrai. 2018 metais išduota 71 pažyma juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduoti 5 leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams atlikti, taip pat 18 leidimų laidoti. Atlikta 13 notarinių veiksmų.  
	Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio priemonę „Organizuoti užimtumo didinimo programą“. Įgyvendinant šią priemonę buvo vykdoma Sudargo seniūnijos gatvių, pakelių, takų tvarkymas, šaligatvių ir vietinės reikšmės kelių pakraščių  priežiūra. Piliakalnių ir rekreacinės teritorijos tvarkymo darbai, atnaujinti rekreacinėje teritorijoje esantys statiniai: paruošti ir perdažyti piliakalniuose esantys laiptai, tilteliai, pavėsinės, sūpynės, suolai ir informacinių stendų stogeliai. Taip pat pjaunama žolė ir genimi medžiai, prižiūrimi želdiniai. Buvo įdarbinti pagal užimtumo didinimo programą 5 seniūnijos gyventojai registruoti užimtumo tarnyboje ir jie aprūpinti būtinomis darbo priemonėmis.
	Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
	Įgyvendinant 2018 metų planą buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija atsakingai planavo ir efektyviai naudojo finansinius, žmogiškuosius bei materialinius išteklius. 
	Įgyvendinant Sudargo seniūnijos 2018 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai, suteikiama reikalinga informacija, išduotos pažymos, suteikiama reikalinga socialinė pagalba, deklaruojama gyvenamoji vieta ir kita. Seniūnijoje kuriama saugi ir švari aplinka bendruomenės nariams.
         


         Seniūnė                                                                                                   Rita Grigaitienė

